User:Sunny963/sandbox

Моја академија хероја

Моја академија хероја (јап. 僕のヒーローアカデミア,енг. My Hero Academia) је јапанска серија манги о суперхеројима, написана и илустрована од стране Кохеија Хорикошија. Серијализована је у недељном Шонен Џампу од јула 2014. са поглављима накнадно сакупљеним у 26 танкобона марта 2020. Прича прати Изуку Мидорију, дечака рођеног без супермоћи (звани квиркови) у свету где су оне уобичајене, али који ипак сања да и сам постане херој. Он бива запажен од стране Ол Мајта, најбољег хероја у Јапану, који одлучује да подели свој квирк са Мидоријом након што је видео његов потенцијал, и касније му помаже да се упише у престижну школу за тренирање хероја. Манга је адаптирана у аниме ТВ серију од стране студија Bones. Прва сезона је емитована у Јапану од 3. априла до 26. јуна 2016. године, праћена другом сезоном од 1.

априла до 30. септембра 2017. године, затим трећом сезоном емитованом од 7. априла до 29. септембра и четвртом од 12. октобра 2019. године. Анимирани филм назван "Моја Академија Хероја: Два Хероја" je избачен 3. августа 2018. године. Други анимирани филм је назван "Моја Академија Хероја: Уздизање Хероја" је избачен 20. децембра 2019. године. Постоје планови за играни филм од стране Legendary Entertainment-a. Серија је лиценцирана за избацивање верзије на енглеском језику преко Viz медије и почела серијализацију у њиховој недељној дигиталној манга антологији Недељни Шонен Џамп  (енг. "Weekly Shonen Jump") 9. фебруара 2015. године. Шуеиша је почео да објављује серију на енглеском на вебсајту и апликацији "Манга Плус" у Јануару 2019. Манга је освојила 2019 Харви награду за најбољу мангу. До децембра 2019. године, манга је продата у преко 26 милиона штампаних копија.

Заплет
У свету у ком већина људске популације поседује супермоћи, познатије као "Квиркови", Изуку Мидорија сања да постане херој упркос малтретирању од стране његовог насилног пријатеља из детињства Бакуго Кацукија због не поседовања квирка. Оба дечака обожавају једног од најбољих хероја на свету, Ол Мајта, кога обојица упознају. Изуку је један од ретких који је случајно сазнао за критичну повреду коју је Ол Мајт крио од јавности да би очувао морал. Ол Мајт такође открива природу свог квирка "Један За Све" и прослеђује га Изуку-у са намером да га наследи након што је видео дечакову одлучност док је био очи у очи са опасношћу. Како Изуку отпочиње свој пут ка постајању хероја уписујући се у У.А. средњу школу заједно са Бакугом и пријатељима које су стекли у њиховом разреду 1-А, непријатељ свим корисницима "Један За Све" звани Све За Једног условљава свог шегрта Томуру Шигараки да уништи тренутно друштво и све хероје у њему.

Манга
Моја академија хероја је написана и илустрована од стране Кохеија Хорикошија. Води порекло од кратке приче без наставка "Мој херој" коју је Хорикоши желео да претвори у серију пратећи крај "Баража". [11] Почела је серијализацију у манга часопису "Недељни Шонен Џамп" 7. Јула 2014. Од марта 2020. године, серија је сакупљена у 26 танкобон томова. Серија је лиценцирана за издање на енглеском језику у Северној Америци од стране Виз Медије, која је 4. августа 2015. обајвила први том. Како је серија објављена у Јапану, истовремено је дигитално објављена и на енглеском језику од стране Виз Медијиног Недељног Шонен Џамп-а. Од 7. августа 2018. објављено је 14 томова. Шуеиша је почела да објављује серију на енглеском на веб сајту и апликацији Манга Плус у јануару 2019. године.

Спин-oф серија под називом Моја академија хероја смеш!! од аутора Хирофуми Неде је покренута у дигиталној апликацији Џамп+ 9. новембра 2015. године, а завршила се 6. новембра 2017. године. Пет танкобон томова објављено је од новембра 2017. Серију је лиценцирала Виз Медија. Још једну спин-оф серију, Моја академија хероја: Вигиланти, почео је да објављује Недељни Шонен Џамп у 2017. години. Серија је лиценцирана за издавање на енглеском језику у Северној Америци од стране Виз Медије. Први том је објављен на енглеском језику 3. јула 2018. Трећа спин-оф серија, Моја Академија Хероја: Мисија Удружења од Јоко Акијаме, започела је сериализацију у Саикјо Џамп-у, 2. августа 2019. године, са пролог-поглављем који је изашао у Шонен Џамп-у ГИГА 25. Јула 2019. године.

Аниме серија
Службени твитер налог је 29. октобра 2015. године објавио је да ће Моја академија хероја добити аниме адаптацију у продукцији студија Bones. Са најављеним анимеом, Тохо је регистровао име домена "heroaca.com" као веб страницу анимеа. Аниме је режирао Кенџи Нагасаки, написан је од стране Јосуке Куроде, приказани ликови су дизајнирани од стране Јошико Умакоши и музику је компоновао Јуки Хајаши. У анимеу се појављује Марина Инове као Момо Јаојорозу, Јошимаса Хосоја као Фумикаге Токојами, Даики Јамашита као Изуку Мидорија, Кента Мијаке као Ол Мајт, Нобухико Окамото као Кацуки Бакуго, Ајане Сакура као Очако Урарака, Каито Ишикава као Тења Ида, Аои Јуки као Цују Асуи, Рју Хирохаши као Минору Минета. Аниме је премијерно приказан на МБС-у и осталим станицама Јапан Њуз Нетворк-а у 17 часова, недељом по Јапанском времену. Уводна шпица је "The day" (срп. "Тај дан"), коју изводи група Порно Графити, а изводна шпица је "Heroes" (срп. "Хероји") коју изводи Brian the Sun.

Фанимејшн (енг. Funimation) је у марту 2016. године објавио да су успешно лиценцирали међународна права за услуге стриминга, издавање у виду кућних и телевизијских емисија и права на робу. Universal Pictures UK је у име Фанимејшн-а дистрибуирао прву сезону у Великој Британији и Ирској, Sony Pictures UK другу сезону за Фанимејшн, и Manga Entertainment који је дистрибуирао следеће сезоне за Фанимејшн. У Аустралији и Новом Зеланду Universal Sony Pictures Home Entertainment је дистрибуирао прве две сезоне у име Фанимејшн-а, а Madman Entertainment је дистрибуирао 3. сезону и надаље, у договору са Фанимејшн-ом.

Друга сезона је била најављена у 30. броју часописа Недељни Шонен Џамп, 2016. године. Њена премијера је била 1. априла 2017. године на NTV-у и YTV-у, и завршена је 30. септембра 2017. године. Особље и глумци из прве сезоне враћали су се да поново прикажу своје улоге. Прва уводна шпица је „Знак мира“ (енг. "Peace sign" јап. "ヒ ー ス サ イ ン") коју изводи Кенши Јонезу, а прва изводна шпица је „Dakara, Hitori ja nai“ (јап. "た か ら 、 ひ と り ゃ な い", срп. "Стога нисам сам"), изведено од стране групе Little Glee Monster. Друга уводна шпица је "Sora ni Utaeba" (јап. "空 に 歌 え は", срп."Ако певам небу") коју изводи Јапански рок бенд Амазараши, а друга изводна шпица је "Datte Atashi no Hīrō" (јап. "た っ て ア タ シ の ヒ ヒ ー ロ ー", срп. "Још увек мој херој") коју изводи ЛиСА.

Трећа сезона је најављена у 44. броју часописа Недељни Шонен Џамп 2017. године. Енглеска синхронизација је премијерно приказана 7. априла 2018. године. Прва уводна шпица је "Odd Future" од Uverworld-а док је прва изводна шпица "Update" (јап. アップデート) од Miwa-е. Друга уводна шпица је "Make My Story" од Lenny Code Friction-а, а друга изводна шпица је "Long Hope Philia" (јап. ロングホープ・フィリア) од Масаки Суде.

Фанимејшн је 19. априла 2018. године објавио да ће се серија емитовати на Adult Swim's Toonami блоку почевши од 5. маја.

Четврта сезона је била најављена у 44. броју часописа Недељни Шонен Џамп, 2018. године. Ово је било потврђено касније, са емитовањем последње епизоде треће сезоне, 29. Септембра 2018. године. Веб сајт Моје Академије Хероја је 19. Децембра 2018. године потврдио датум изласка 4. сезоне који је био 12. Октобар 2019.године заједно са кључним визуалом. Фанимејшн је премијерно приказао прву епизоду 4. сезоне,синхронизовану на енглески, на аниме конвенцији Anime Expo, 6. Јула 2019. године. Кенџи Нагасаки је био главни директор четврте сезоне са Масахиром Мукаијем који је био директор. Фанимејшн и Madman Entertainment су премијерно приказали прву епизоду енглеске синхронизације у Аустралији, на Madman аниме фестивалу у Мелбурну и Перту 14. септембра и 4. октобра 2019. године. Прва уводна шпица је "Polaris" групе Blue Encount, док је прва изводна шпица "Kōkai no Uta" од Сајури. Друга уводна шпица је "Star Marker" од бенда Kana-Boon, а друга изводна шпица је "Shout Baby" од Рјокуошоку Шакаија.

Пета сезона је најављена у 18. броју часописа Недељни Шонен Џамп у априлу 2020. године, на крају последње епизоде четврте сезоне.

Дугометражни филм
Аниме филм је објављен у децембру 2017 и садржи оригиналну причу „Финални испит“ [60], названу Моја академија хероја: Два хероја (僕のヒーローアカデミア THE MOVIE ～2人の英雄(ヒーロー)～, Boku no Hīrō Akademia THE MOVIE: Futari no Hīrō). Филм је имао светску премијеру у Anime Expo 5. јула 2018. Приказивање у Јапану је почело 3. августа 2018. компанија Фанимејшн је најавила да ће се филм приказивати у САД и Канади од 25. септембра 2018 до 2. октобра 2018.

У октобру 2018. године, компанија Legendary Entertainment стекла је права за продукцију играног филма.

У марту 2019. је објављено да је други филм у продукцији. На званичном Твитер налогу, у јулу 2019, је откривен назив филма „Моја академија хероја: Уздизање хероја“ и премијера је заказана за 20. децембар 2019.

Видео игре
Видео игра, „Моја академија хероја: Битка за све“ ,базирана на анимеу је објављена у новембру 2015. Игру је развила компанија Dimps, а објавила Bandai Namco Entertainment за Nintendo 3DS конзолу. Друга видео игра „Мој херој: једна правда“ је објављена за PlayStation 4, Nintendo Switch, Xbox One и Microsoft Windows у октбору 2018. Ицуку Мидорија, Ол Мајт и Кацуки Бакуго се такође појављују као ликови у кросовер игри Jump Force. Трећи наставак серијала ове видео игре, „My Hero: One's Justice 2“, ће бити објављен у Јапану на Nintendo Switch, Xbox One, PlayStation 4 и PC.

Мјузикли
My Hero Academia: The "Ultra" Stage мјузикл први пут је најављен 2018. године и одвијало се у Токију и Осаки од 12. до 29. априла 2019. Представу је режирао Цунејасу Мотојоши. Сценариста је Хидејуги Нишимори, а кореограф Умебо. Музику је компоновао Шунусуке Вада. Друга представа „My Hero Academia: The "Ultra" Stage: A True Hero“ и повратак глумаца је требао да се одржи од 6. марта до 25. априла 2020. Због пандемије Корона вируса, одложен је за јул 2020.

Одзив
Ова манга је била номинована за многе награде од којих су неке: Manga Taishō 2015,  Kodansha Manga Award у категорији shōnen 2016,  Angoulême International Comics Festival, Harvey Awards. Освојила је Sugoi Japan Award и "Japan Expo Awards" награде у 2017, а у 2019 the Harvey Award награду за најбољу мангу.

Први део је продат у 71,575 копија. Остали делови су били једнако успешни. Моја академија хероја је шеста најпродаванија манга у 2019. г. Исте године се нашла на 37. месту на деветнаестој "Book of the Year" листи Da Vinci magazinа.

Алекс Осборн из IGN-a је оценио овај аниме позитивном оценом и лепим критикама. Године 2019. Полигон и IGN су именовали овај аниме за најбољи аниме 2010-их година.

Запажено је да је прича инспирисана елементима из стрипова о суперхеројима, попут њених ликова. Због популарности стрипа, његови ликови су коришћени за промоцију филма Осветници: Рат бескраја.

Почетком 2020. године манга је изазвала контроверзу у Јужној Кореји и Кини због наводног упућивања на јединицу 731, злогласну јединицу јапанске армије, познату по вивисекцији заробљених кинеских, корејских и руских појединаца, и тамо уклоњена из дистрибуције.

Види такође

 * Japan portal


 * Speculative fiction portal


 * Video games portal